CELEX: 62015CN0340
Language: hr
Date: 2015-07-07 00:00:00
Title: Predmet C-340/15: Zahtjev za prethodnu odluku koji je 7. srpnja 2015. uputio Bundesfinanzgericht (Austrija) – Christine Nigl i dr.

5.10.2015   
            
            
               HR
            
            
               Službeni list Europske unije
            
            
               C 328/3
            
         Zahtjev za prethodnu odluku koji je 7. srpnja 2015. uputio Bundesfinanzgericht (Austrija) – Christine Nigl i dr.
   (Predmet C-340/15)
   (2015/C 328/03)
   Jezik postupka: njemački
   
      Sud koji je uputio zahtjev
   
   Bundesfinanzgericht
   
      Stranke glavnog postupka
   
   
      Žalitelji: Christine Nigl, Gisela Nigl sen., Gisela Nigl jun., Josef Nigl jun., Martin Nigl
   
      Druga stranka u postupku: Finanzamt Waldviertel
   
      Prethodna pitanja
       (1)
       (2)
   
   
               1.
            
            
               Jesu li tri udruženja osoba – koja čine različiti članovi jedne obitelji te kao takvi prema svojim dobavljačima i tijelima javne vlasti naizgled samostalno nastupaju, imaju zajedničke proizvodne pogone, osim dvaju gospodarskih dobara, međutim, svoje proizvode uglavnom stavljaju na tržište sa zajedničkim žigom i putem društva kapitala u kojem udjele drže članovi tih udruženja osoba kao i drugi članovi obitelji – tri samostalna poduzetnika (porezna obveznika)?
            
         
               2.
            
            
               Ako ne treba smatrati da su ta tri udruženja osoba – tri samostalna poduzetnika (porezna obveznika), treba li u tom slučaju smatrati da je samostalan poduzetnik
               
                           a)
                        
                        
                           društvo kapitala putem kojega proizvode stavljaju na tržište ili
                        
                     
                           b)
                        
                        
                           jedno udruženje osoba koje čine članovi triju navedenih udruženja osoba i koje kao takvo ne nastupa na tržištu ni prema dobavljačima ni prema kupcima, ili
                        
                     
                           c)
                        
                        
                           jedno udruženje osoba koje se sastoji od tih triju udruženja osoba i društva kapitala i koje kao takvo ne nastupa na tržištu ni prema dobavljačima ni prema kupcima?
                        
                     
         
               3.
            
            
               Ako ta tri udruženja osoba ne treba smatrati samostalnim poduzetnikom (poreznim obveznikom), je li oduzimanje svojstva poduzetnika (poreznog obveznika) dopušteno
               
                           a)
                        
                        
                           retroaktivno,
                        
                     
                           b)
                        
                        
                           samo u odnosu na buduće razdoblje ili
                        
                     
                           c)
                        
                        
                           uopće nije dopušteno
                           ako je porezna uprava tim udruženjima osoba nakon poreznog nadzora u prvi mah priznala svojstvo samostalnog poduzetnika (poreznog obveznika)?
                        
                     
         
               4.
            
            
               Ako treba smatrati da su navedena tri udruženja osoba tri samostalna poduzetnika (porezna obveznika), jesu li oni kao vinari i, stoga, kao poljoprivrednici, obveznici paušalnog poreza ako se na ta udruženja osoba koja gospodarski surađuju pojedinačno primjenjuje propis o paušalnom oporezivanju, a taj propis o paušalnom oporezivanju prema nacionalnom pravu, zbog veličine poduzeća ili zbog pravnog oblika, ne primjenjuje se na društvo kapitala, posebno udruženje osoba koje se sastoji od članova navedenih triju udruženja osoba ili posebno udruženje osoba koje se sastoji od društva kapitala i članova navedenih triju udruženja osoba?
            
         
               5.
            
            
               Ako propis o paušalnom oporezivanju poljoprivrednika načelno nije moguće primijeniti na tri udruženja osoba, ima li izuzeće od primjene
               
                           a)
                        
                        
                           retroaktivan učinak,
                        
                     
                           b)
                        
                        
                           učinak samo u odnosu na buduće razdoblje ili
                        
                     
                           c)
                        
                        
                           uopće nema nikakvog učinka?
                        
                     
         
      (1)  Direktiva Vijeća 77/388/EEZ od 17. svibnja 1977. o usklađivanju zakonodavstava država članica koja se odnose na poreze na promet – zajednički sustav poreza na dodanu vrijednost: jedinstvena osnovica za razrezivanje, SL L 145, str. 1.
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost, SL L 347, str. 1. (SL, posebno izdanje na hrvatskom jeziku, poglavlje 9., svezak 1., str. 120.).,